വാളയാറില് വിജിലന്സ് പരിശോധന കണക്കില്പെടാത്ത പണം കണ്ടെത്തി, അഞ്ച് ഉദ്യോഗസ്ഥര്ക്കെതിരെ നടപടി പാലക്കാട്: മോേട്ടാര് വാഹന വകുപ്പിെന്റ വാളയാര് ചെക്ക്പോസ്റ്റില് വിജിലന്സ് ആന്ഡ് ആന്റി കറപ്ഷന് ബ്യൂറോ നടത്തിയ മിന്നല് പരിശോധനയില് കണക്കില്പ്പെടാത്ത 1,71975 രൂപ കണ്ടെടുത്തു. സംഭവവുമായി ബന്ധപ്പെട്ട് ചെക്ക്പോസ്റ്റിലെ അഞ്ച് ഉദ്യോഗസ്ഥര്ക്കെതിരെ നടപടിക്ക് വിജിലന്സ് ഡയറക്ടര്ക്ക് ശിപാര്ശ ചെയ്തു.എം.വി.െഎ ടി.എം. ഷാജി, എ.എം.വി.െഎമാരായ അരുണ്കുമാര്, ജോസഫ് റോഡ്രിഗസ്, ഷബീറലി, ഒ.എ. റിഷാദ് എന്നിവര്ക്കെതിരെയാണ് നടപടിക്ക് ശിപാര്ശ ചെയ്തത്. അനധികൃത പണപ്പിരിവ് നടക്കുന്നതായ വ്യാപകമായ പരാതികളെതുടര്ന്ന് പാലക്കാട് വിജിലന്സ്, തിങ്കളാഴ്ച രാത്രി പത്തോടെ ചെക്ക്പോസ്റ്റും പരിസരവും നിരീക്ഷണത്തിലാക്കി. കൗണ്ടറില് എത്തുന്ന ചരക്കുലോറിയിലെ ഡ്രൈവര്മാര്, പണമടങ്ങിയ കവര് ഉദ്യോഗസ്ഥരെ ഏല്പ്പിക്കുന്നതും അത് സമീപം ഇരിക്കുന്ന ഏജന്റിന് കൈമാറുന്നതും വിജിലന്സ് ഉദ്യോഗസ്ഥര് കണ്ടു. ഇതേതുടര്ന്ന് ഏജന്റിെന്റ കയ്യോടെ പിടികൂടുകയായിരുന്നു. പരിശോധനയില് ഇയാളില്നിന്നും 1,70,000 രൂപയും ചെക്ക്പോസ്റ്റില് 1975 രൂപയും കണ്ടെത്തി.24 മണിക്കൂറിലെ സര്ക്കാര് വരുമാനം 2,50,250 രൂപയാണെങ്കില് ഉദ്യോഗസ്ഥര് ആറു മണിക്കൂര്കൊണ്ട് പിരിച്ചെടുത്തത് 1,71,975 രൂപയാണെന്ന് വിജിലന്സ് ഡിവൈ.എസ്.പി ഷംസുദ്ദീന് പറഞ്ഞു. സി.െഎ കെ.എം. പ്രവീണ് കുമാറിെന്റ നേതൃത്വത്തില് ഗസറ്റഡ് ഒാഫിസറായ െഎ.ടി.ഡി.പി അസി. എക്സിക്യൂട്ടീവ് എഞ്ചിനീയര് കെ.എ. ബാബു, വിജിലന്സ് ഉദ്യോഗസ്ഥരായ എസ്.െഎ ബി. സുരേന്ദ്രന്, എ.എസ്.െഎമാരായ മനോജ്കുമാര്, മുഹമ്മദ്സലീം, സീനിയര് സിവില് പൊലീസ് ഒാഫിസര്മാരായ സലേഷ്, രമേഷ്, സി.പി.ഒമാരായ പ്രമോദ്, സന്തോഷ് എന്നിവരടങ്ങിയ സംഘമാണ് പരിശോധനക്ക് നേതൃത്വം നല്കിയത്.